Lietuvos Respublikos Vyriausybė

nutarimas

DĖL VALSTYBĖS DUOMENŲ AGENTŪROS VALDOMŲ YPATINGOS SVARBOS VALSTYBĖS INFORMACINIŲ IŠTEKLIŲ LAIKYMO

2024 m. gegužės 29 d. Nr. 409

Vilnius

Vadovaudamasi Lietuvos Respublikos valstybės informacinių išteklių valdymo įstatymo 45 straipsnio 3 dalimi, Lietuvos Respublikos Vyriausybė nutaria:

1.	Suteikti teisę Valstybės duomenų agentūrai laikyti jos valdomus ypatingos svarbos valstybės informacinius išteklius – Valstybės duomenų valdysenos informacinę sistemą ir joje tvarkomus duomenis (toliau – VII) Europos Sąjungos valstybėje narėje – Airijos Respublikoje esančiame privačiame duomenų centre, jų kopijas Vyriausybės nustatyta tvarka kartu laikyti ir valstybiniame duomenų centre.

2.	Įpareigoti Valstybės duomenų agentūrą periodiškai, ne rečiau kaip kartą per 2 metus, atlikti VII įgyvendinimo alternatyvų analizę, parengti rizikų vertinimo ataskaitą ir rizikų valdymo priemonių planą ir pateikti juos vertinti Vyriausybei.

Finansų ministrė,

pavaduojanti Ministrą Pirmininką	Gintarė Skaistė

Ekonomikos ir inovacijų ministrė	Aušrinė Armonaitė